Jim Carrey

James Eugene Redmond «Jim» Carrey () er ein kanadisk filmskodespelar som er kjend for ansiktsmimikken sin. Han har spelt i komediefilmar som Dum og dummere (1994), Ace Ventura og jakten på den forsvunne delfinen (1994), Masken (1994), Lystløgneren (1997), Fun with Dick and Jane (2005), Jeg, meg og Irene (2000), Bruce Almighty (2003) og Yes Man (2008). Carrey har også fått gode kritikkar og oppnådd kommersiell suksess i dramaroller i filmar som The Truman Show (1998) og Evig solskinn i et plettfritt sinn (2004).

 Bakgrunn 
Carrey blei født og voks opp i ein forstad til Newmarket i Ontario. Han blei tidleg komikar, og sende CV-en sin til The Carol Burnett Show då han var ti år gammal. Då han gjekk på high school gav lærarane han fem minutt på slutten av dagen for å gje klassekameratane eit stand up-innslag.

 Komediestarten 
Carrey slutta på high school før tida og byrja å jobba på komiklubbar med eit show som inkluderte pariodiar på kjendisar som Michael Landon og Jimmy Stewart. I 1979 flytta han til Los Angeles og byrja jobba på The Comedy Store, der han blei lagt merke til av komikaren Rodney Dangerfield. Dangerfield likte showet til Carrey så godt at han tilsette han som oppvarmingsnummer på turneen sin.

Carrey hadde jobb i fjernsynet frå tid til anna, og hadde små roller i filmar. Dette førte til eit vennskap med Damon Wayans. Då bror til Wayan, Keenen, skulle setja opp eit komishow for Fox med namnet In Living Color, fekk Carrey jobb som skodespelar. Dei uvanlege rollene og opptredenen til Carrey på TV gav han merksemd.

 Filmkarriere 
Suksessen i In Living Color gjorde at Carrey fekk ei hovudrolle i komedien Ace Ventura, Pet Detective, som hadde premiere berre få månader før In Living Color slutta. Filmen fekk lunken mottaking, og gav han ein nominasjon i Golden Raspberry Awards i 1994 for verste nykommar. Filmen blei likevel ein kommersiell suksess. Det same gjorde to andre lanseringar same året som Carrey spelte i; Masken og Dum og dummere.

Året etter spelte Carrey The Riddler i Batman Forever, og tok opp att rolla som Ace Ventura i Ace Ventura - naturen kaller. Begge filmane ble suksessfulle og gav Carrey ei multimillioninntekt.

Etter fleire suksessar i komediar, tok Carrey ein sjanse på å spela hovudrolla i dramafilmen The Truman Show (1998).
I 1999 kjempa Carrey hardt og vann rolla som komikaren Andy Kaufman i Man on the Moon.

 Filmar i utval 
 Rubberface (1981)
Copper Mountain (1982)
 The Duck Factory (1983, serie)
 Kvass i kjeften (orig. Once Bitten) (1985)
 Peggy Sue ble gift (1986)
 Dirty Harry og dødsspillet (1988)
 Nærkontakt av verste grad (1989)
 Pink Cadillac (1989)
 In Living Color (1990 series)
 High Strung (1991)
 Doing Time on Maple Drive (1992, TV)
 Ace Ventura og jakten på den forsvunne delfinen (1994)
 Masken (1994)
 Dum og dummere (1994)
 Batman Forever (1995)
 Ace Ventura - naturen kaller (1995)
 The Cable Guy (1996)
 Lystløgneren (1997)
 The Truman Show (1998)
 Man on the Moon (1999)
 Jeg, meg og Irene (2000)
 Grinchen (2000)
 The Majestic (2001)
 Bruce Almighty (2003)
 Evig solskinn i et plettfritt sinn (2004)
 Lemony Snicket's A Series of Unfortunate Events (2004)
 Fun with Dick and Jane (2005)
 Nummer 23 (2007)
 Horton Hears a Who! (2008) (voice)
 Yes Man (2008)
 A Christmas Carol (2009)
 I Love You Phillip Morris (2009)
 Poppers pingviner (2011)
 The Incredible Burt Wonderstone (2013)
 Kick Ass 2 (2013)
 Dum og dummere To (2014)
 Ninjago: The Tournament of Elements (2016)
 Sonic the Hedgehog (2020)

Kjelder

Denne artikkelen bygger på «Jim Carrey» frå ,  den 19. desember 2022.  

Kategori:Kanadiske skodespelarar
Kategori:Folk frå Ontario